**Hărnicuțe albinuțe**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HĂRNICUȚE ALBINUȚE

Hărnicuțele albinuțe,

iau vacanță de nevoie,

când e frig și vânt și ploaie;

și atunci sunt hărnicuțe.

În timp ce iernează,

ele matca o-ngrijesc,

stau ciorchine și veghează,

o-ncălzesc și o hrănesc.

Fac totul pentru matcă,

ca ea să trăiască,

să se înmulțească,

specia să dăinuiască.

Dar când corola răsare,

într-un zumzet albinesc,

și cu matca o pornesc,

iar la muncă, iar la soare.

Cât îi ziulica mare,

ostenesc din floare-n floare,

și culeg cu zor și spor,

până nu mai pot și mor.

Cămara și-o faguresc,

iar și iar și iar și iar...

căci vin unii și-o golesc,

iar și iar și iar și iar...

Totul fac organizat,

nimica nu risipesc,

până-n toamnă tot trudesc;

așa timpul le- a- nvățat.

Dară noi, noi omenirea,

luăm mierea lor cea bună,

pentru noi să fie bună;

an de an c-așa ni-i firea.

Ce să facă ele, bietele,

sunt prea mici și prea firave;

noi cu mințile hulpave,

ne vom folosi de ele,

Și de tot ce ne-nconjoară.

Asta e!

Alexandrina Spânu - SPERANȚE